Darin
Darin (němsce Dahren) je hornjołužiska wjeska ze 36 wobydlerjemi[2] w Budyskim wokrjesu, kotraž słuša wot lěta 1923 do Hodźijskeje gmejny.
GeografijaWobdźěłać
Wjeska, po sydlišćowej formje rozšěrjeny kulowc, leži we wysokosći wot 176 metrow nad mórskej hładźinu w hornjołužiskich honach nad Dołhej wodu.
Susodne wjeski su Debiškow w sewjerowuchodźe, Bóšericy we wuchodźe, Hodźij w juhowuchodźe, Njezdašecy w zapadźe a Běčicy w sewjeru.
StawiznyWobdźěłać
Prěnje historiske naspomnjenje jako Darin abo Daryn pochadźa z lěta 1373. W lěće 1377 płaći Darin jako allodium (swobodne kubło), kotrež słušeše 1562 Njezdaščanskemu ryćerkubłu, běše pak hižo 1586 zaso samostatne. Tež w slědowacych lětstotkach wukonješe ležownostne knjejstwo we wjesce Darinske ryćerkubło same. Cyrkwinsce słuša Darin ze starodawna do Hodźijskeje wosady.[3]
Hač do lěta 1923 tworješe Darin samostatnu gmejnu, doniž so do Hodźija njezagmejnowa.
WobydlerstwoWobdźěłać
W lěće 1884 měješe wjes po Mukowej statistice 89 wobydlerjow, z kotrychž bě 72 Serbow (81 %).[4]
ŽórłaWobdźěłać
- ↑ staw: 31. decembra 2016; Podaća gmejnskeho zarjada Hodźij
- ↑ 31. decembra 2016; Podaća gmejnskeho zarjada Hodźij
- ↑ Darin w Digitalnym stawizniskim zapisu městnow Sakskeje (němsce)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 51. → wšě wjeski
deu_Latn szl_Latn szl_Latn szl_Latn szl_Latn szl_Latn szl_Latn knc_Latn szl_Latn szl_Latn knc_Latn slk_Latn slk_Latn szl_Latn deu_Latn